Ladislav Kvasz

Prof. RNDr. Ladislav Kvasz, DSc., Dr. (* 17. august 1962, Bratislava) je slovenský filozof, matematik a teoretik vedy pôsobiaci v Prahe. Zaoberá sa filozofickými otázkami vývoja vied, najmä matematiky, a vývoja pojmu.Kvasz, l. In: 

 Životopis 
V roku 1980 maturoval na gymnáziu na Ulici Červenej armády, následne vyštudoval odbor Teória systémov na Matematicko-fyzikálnej fakulte Univerzity Komenského v Bratislave.Ladislav Kvasz. In:  V roku 1995 obhájil na Filozofickej fakulte UK pod vedením Miroslava Marcelliho doktorandskú prácu Klasifikácia vedeckých revolúcií v odbore filozofia. V roku 1998 sa habilitoval s prácou O revolúciách vo vede a ruptúrach v jazyku vedy, docentom v odbore filozofia bol menovaný v nasledujúcom roku. Druhú habilitáciu (Analýza zmien jazyka pri rekonštrukcii historického vývinu matematiky) obhájil v roku 2006 a v roku 2007 bol menovaný docentom matematiky. V roku 2010 bol menovaný profesorom Karlovej univerzity v odbore didaktika matematiky. V roku 2016 mu bol Akadémiou vied ČR udelený titul doktora vied (DSc.).

Pôsobil na FMFI UK v Bratislave a v rokoch 20062011 ako riaditeľ Centra interdisciplinárnych štúdií na Filozofickej fakulte Katolíckej univerzity v Ružomberku. V súčasnosti (2016) pôsobí na Filozofickom ústave AV ČR a Katedre matematiky a didaktiky matematiky PedF UK v Prahe.

 Filozofia matematiky 
Na rozdiel od tradičných filozofov vedy chápe Ladislav Kvasz vývoj matematiky ako postupnosť jazykových zmien. V nadväznosti na Gottloba Fregeho a Ludwiga Wittgensteina zameriava pozornosť na historické premeny a identifikáciu ich základných typov:

Prekódovanie  nastáva pri zmenách formačných pravidiel termínov a formúl, všeobecne symbolických jazykov. Prekódovanie ale nie je priame, prebieha cez ikonický medzistupeň. Napríklad prechod od elementárnej aritmetiky k algebre bol umožnený (gréckou) syntetickou geometriou.
Relativizácia  sa týka zmeny vzťahu medzi jazykovým vyjadrením a objektom, ktorý zastupuje. Napríklad neeukleidovská geometria.
Reformulácia  je zmena jednej formulácie na inú. Odohráva sa v prípade, že existuje matematicky relevantný kontext, v ktorom obe formulácie vytvárajú rozdielne spojenia a majú iný vzťah k svojmu okoliu.

Prvé dva typy premien sú globálne a v matematike sa objavujú zriedkavo. Reformulácia je lokálna a týka sa často iba jednej definície, teorémy či axiómy.

 Ocenenia 
 2010: Fernando Gil International Prize for the Philosophy of Science za knihu Patterns of Change.

 Bibliografia 

 Monografie 
 O revolúciách vo vede a ruptúrach v jazyku vedy. Univerzita Komenského, Bratislava 1998.
 Gramatika zmeny. Chronos, Bratislava 1999.
 Patterns of Change, Linguistic Innovations in the Development of Classical Mathematics. Birkhäuser Verlag AG, Basel 2008.
 Language in Change. Fernando Gil International Prize 2010. Fundacao Calouste Gulbenkian, Lisbon 2012.
 Jazyk a zmena. Ako sme menili jazyk matematiky a ako jazyk matematiky zmenil nás. Parva Philosophica svazek 19. Filosofia, Praha 2012.
 Zrod vedy ako lingvistická udalosť. Galileo, Descartes a Newton ako tvorcovia jazyka fyziky. Filosofia, Praha 2013.
 Inštrumentálny realizmus. Pavel Mervart, Praha 2015.
 Prostor mezi geometrií a malířstvím. Slovart, Praha 2020.

 Odborné články (výber) 
 Kant’s Philosophy of Geometry–On the Road to a Final Assessment. Philosophia Mathematica 19, 2011, s. 139166.
 What Can the Social Sciences Learn from the Process of Mathematization in the Natural Sciences. In: Dieks, D. et al. (eds), Probabilities, Laws, and Structures. Springer, Dordrecht 2012, s. 379389.
 Galileo, Descartes, and Newton – Founders of the Language of Physics. Acta Physica Slovaca 62, 2012, s. 519614.
 Heidegger’s Interpretation of Mathematical Science in the Light of Husserl’s Concept of Mathematization in the Krisis. Philosophia Naturalis 50, 2013, s. 337363.
 Mathematics and Experience. In: M. C. Galavotti, E. Nemeth – F. Stadler (eds.) European Philosophy of Science – Philosophy of Science in Europe and the Viennese Heritage, Vienna Circle Institute Yearbook 17. Springer, Dordrecht 2014, s. 117129.
 Kuhn’s Structure of Scientific Revolutions between sociology and epistemology. Studies in History and Philosophy of Science 46, 2014, s. 7884.
 Mathematical Language as a Bridge between Conceptualization of Motion and Experimental Practice. In: Pisano R. (ed.) A Bridge between Conceptual Frameworks. Dordrecht, Springer 2015, s. 229248.

 Referencie 

 Externé odkazy 
 Ladislav Kvasz – osobný web (archív, 2018)
 Ladislav Kvasz – profil na webe Filozofického ústavu Akadémie vied ČR
 Zoznam diel Ladislava Kvasza v súbornom katalógu Národnej knižnice ČR
 Instrumentální realismus – prednáška Ladislava Kvasza z cyklu Filozofické problémy fyziky (MFF UK, 2016)

 Zdroj 

Kategória:Osobnosti z Bratislavy
Kategória:Slovenskí filozofi
Kategória:Slovenskí matematici
Kategória:Slovenskí vysokoškolskí pedagógovia
Kategória:Slovenskí univerzitní profesori
Kategória:Fulbrightovi štipendisti
Kategória:Vyučujúci na Fakulte matematiky, fyziky a informatiky Univerzity Komenského v Bratislave
Kategória:Vyučujúci na Karlovej univerzite
Kategória:Pracovníci Akadémie vied Českej republiky
Kategória:Absolventi Fakulty matematiky, fyziky a informatiky Univerzity Komenského v Bratislave